L 146/4 Jurnalul Oficial al Uniunii Europene 1.6.2011 REGULAMENTE REGULAMENTUL DE PUNERE ÎN APLICARE (UE) NR. 531/2011 AL COMISIEI din 31 mai 2011 de modificare a Regulamentului (CE) nr. 1480/2004 de stabilire a normelor specifice care se aplică mărfurilor provenind din zone unde Guvernul Ciprului nu exercită un control efectiv şi care intră în zone unde acest guvern exercită un control efectiv COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 866/2004 al Consiliului din 29 aprilie 2004 privind regimul stabilit în temeiul dispozi- țiilor articolului 2 din Protocolul nr. 10 la Actul de aderare (), în special articolul 4 alineatul (12), în urma consultării comitetului instituit prin regulamentul privind linia de demarcație (?), întrucât: (1)  Regulamentul (CE) nr. 1480/2004 al Comisiei (?) prevede un regim special pentru inspecţiile şi rapoartele fitosa- nitare în cazul în care mărfurile sunt plante, produse vegetale sau alte produse menționate în partea B din anexa V la Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (). (2)  Luând în considerare experiența acumulată de la intrarea în vigoare a Regulamentului (CE) nr. 1480/2004, comerţul și schimburile economice pe insulă trebuie consolidate. (3) Cartofii sunt cel mai important produs unic comercializat dincolo de linia verde. (4  Pentru a creşte volumul schimburilor comerciale cu cartofi, ar trebui să se permită producătorilor de cartofi din zonele unde Guvernul Republicii Cipru nu exercită un control efectiv (denumite în continuare „zone”) să cultive cartofi pentru a doua recoltă din cartofii de sămânță păstrați la fermele din zone. (5) Cartofii de sămânță păstrați la fermele din zone sunt cultivați direct din semințe certificate în UE. () JO L 161, 30.4.2004, p. 128. (?) Creat în conformitate cu articolul 4 alineatul (12) din Regulamentul (CE) nr. 866/2004. () JO L 272, 20.8.2004, p. 3. () JO L 169, 10.7.2000, p. 1. (6)  Experienţa pozitivă înregistrată din 2006 în ceea ce priveşte schimburile comerciale cu cartofi dincolo de linia verde arată că, sub rezerva efectuării inspecţiilor fitosanitare de către experţi independenți desemnați de Comisie şi a asigurării trasabilității, cartofii produşi în zone nu prezintă un risc nejustificat pentru sănătatea plantelor atunci când sunt introduşi în zonele unde Guvernul Republicii Cipru exercită un control efectiv. În consecinţă, se pot ridica anumite restricții impuse de articolul 3 alineatul (1) al doilea paragraf din Regula- mentul (CE) nr. 1480/2004. (7) Experţi fitosanitari independenți desemnați de Comisie vor fi trimiși în continuare în zone pentru a furniza garanțiile necesare cu privire la trasabilitate şi la starea fitosanitară a culturilor de cartofi. (8) Prin urmare, Regulamentul (CE) nr. 1480/2004 ar trebui modificat în consecință, ADOPTĂ PREZENTUL REGULAMENT: Articolul 1 Regulamentul (CE) nr. 1480/2004 se modifică după cum urmează: 1. La articolul 3 alineatul (1), al doilea paragraf se înlocuiește cu următorul text: „În cazul cartofilor, experții fitosanitari independenți verifică dacă cei din lot au fost cultivați direct din cartofi de sămânță certificați într-unul din statele membre sau într-o altă țară din care nu este interzisă intrarea în Uniune a cartofilor destinați plantării, în temeiul anexei III la Directiva 2000/29/CE, sau din cartofi de sămânță păstrați la ferme care, sub supravegherea experților, au fost cultivați ca primă cultură din cartofii de sămânță menționați în prezentul paragraf.” 2. Anexa III se înlocuieşte cu textul din anexa la prezentul regulament.